2.

το άρθρο 2 τροποποιείται ως εξής: α) το σημείο 58) διαγράφεται· β) το σημείο 62) αντικαθίσταται από το ακόλουθο κείμενο: «62) “εντολή πληρωμής” (payment order): εντολή μεταφοράς κεφαλαίων, εντολή μεταφοράς ρευστότητας, οδηγία άμεσης χρέωσης, εντολή μεταφοράς ρευστότητας από λογαριασμό ΜΠ σε ΕΛΜ του T2S, εντολή μεταφοράς ρευστότητας από ΕΛΜ του T2S σε λογαριασμό ΜΠ, εντολή μεταφοράς ρευστότητας από ΕΛΜ του T2S σε ΕΛΜ του T2S, εντολή μεταφοράς ρευστότητας από λογαριασμό ΜΠ σε ΕΛΜ του TIPS, εντολή μεταφοράς ρευστότητας από ΕΛΜ του TIPS σε λογαριασμό ΜΠ, εντολή μεταφοράς ρευστότητας από τεχνικό λογαριασμό ΕΣ του TIPS σε ΕΛΜ του TIPS, εντολή μεταφοράς ρευστότητας από ΕΛΜ του TIPS σε τεχνικό λογαριασμό ΕΣ του TIPS, εντολή άμεσης πληρωμής ή θετική απάντηση ανάκλησης·»· γ) το σημείο 78) διαγράφεται· δ) το σημείο 81) αντικαθίσταται από το ακόλουθο κείμενο: «81) “εντολή άμεσης πληρωμής” (instant payment order): οδηγία πληρωμής η οποία μπορεί να εκτελείται σε εικοσιτετράωρη βάση οποιαδήποτε ημερολογιακή ημέρα του έτους, με άμεση ή σχεδόν άμεση επεξεργασία και αποστολή ειδοποίησης στον πληρωτή, σύμφωνα με το σύστημα άμεσης μεταφοράς πίστωσης SEPA (SEPA Instant Credit Transfer – SCT Inst) του Ευρωπαϊκού Συμβουλίου Πληρωμών και περιλαμβάνει i) εντολές άμεσης πληρωμής από ΕΛΜ του TIPS σε ΕΛΜ του TIPS, ii) εντολές άμεσης πληρωμής από ΕΛΜ του TIPS σε τεχνικό λογαριασμό ΕΣ του TIPS, iii) εντολές άμεσης πληρωμής από τεχνικό λογαριασμό ΕΣ του TIPS σε ΕΛΜ του TIPS και iv) εντολές άμεσης πληρωμής από τεχνικό λογαριασμό ΕΣ του TIPS σε τεχνικό λογαριασμό ΕΣ του TIPS·»· ε) προστίθενται τα ακόλουθα σημεία 87) έως 90): «87) “σύστημα άμεσης μεταφοράς πίστωσης SEPA (SEPA Instant Credit Transfer – SCT Inst) του Ευρωπαϊκού Συμβουλίου Πληρωμών” ή “σύστημα SCT Inst”: αυτοματοποιημένο σύστημα ανοικτών προτύπων το οποίο περιλαμβάνει δέσμη διατραπεζικών κανόνων που πρέπει να τηρούνται από τους συμμετέχοντες σε αυτό και το οποίο δίνει τη δυνατότητα στους παρόχους υπηρεσιών πληρωμής στον SEPA να παρέχουν ένα αυτοματοποιημένο προϊόν άμεσης μεταφοράς πίστωσης σε ευρώ εντός του SEPA· 88) “τεχνικός λογαριασμός επικουρικού συστήματος του TIPS (τεχνικός λογαριασμός ΕΣ του TIPS)” (TIPS ancillary system technical account – TIPS AS technical account): λογαριασμός τον οποίο τηρεί επικουρικό σύστημα ή ΚΤ για λογαριασμό επικουρικού συστήματος στη συνιστώσα του TARGET2 της ΚΤ με σκοπό τη χρήση του από το επικουρικό σύστημα για τον διακανονισμό άμεσων πληρωμών στα βιβλία του· 89) “εντολή μεταφοράς ρευστότητας από ΕΛΜ του TIPS σε τεχνικό λογαριασμό ΕΣ του TIPS” (TIPS DCA to TIPS AS technical account liquidity transfer order): οδηγία για τη μεταφορά κεφαλαίων συγκεκριμένου ύψους από ΕΛΜ του TIPS σε τεχνικό λογαριασμό ΕΣ του TIPS με σκοπό τη χρηματοδότηση της θέσης του κατόχου ΕΛΜ του TIPS (ή της θέσης άλλου συμμετέχοντος του επικουρικού συστήματος) στα βιβλία του επικουρικού συστήματος· 90) “εντολή μεταφοράς ρευστότητας από τεχνικό λογαριασμό ΕΣ του TIPS σε ΕΛΜ του TIPS” (TIPS AS technical account to TIPS DCA liquidity transfer order): οδηγία για τη μεταφορά κεφαλαίων συγκεκριμένου ύψους από τεχνικό λογαριασμό ΕΣ του TIPS σε ΕΛΜ του TIPS με σκοπό την απομείωση της θέσης του κατόχου ΕΛΜ του TIPS (ή της θέσης άλλου συμμετέχοντος του επικουρικού συστήματος) στα βιβλία του επικουρικού συστήματος.»·